มหาวิทยาลัยเฉลิมกาญจนา

มหาวิทยาลัยเฉลิมกาญจนา () เป็นสถาบันอุดมศึกษาเอกชนตั้งอยู่ที่จังหวัดศรีสะเกษ และถือเป็นสถาบันอุดมศึกษาเอกชนแห่งแรกในจังหวัดศรีสะเกษ ได้รับอนุญาตให้เปิดทำการสอนระดับอุดมศึกษา เมื่อ พ.ศ. 2547 และได้รับอนุญาตให้เปลี่ยนประเภทเป็นมหาวิทยาลัย ในชื่อว่า "มหาวิทยาลัยเฉลิมกาญจนา" เมื่อวันที่ 14 มกราคม พ.ศ. 2557ประกาศกระทรวงศึกษาธิการ เรื่อง การเปลี่ยนประเภทวิทยาลัยเฉลิมกาญจนาเป็นมหาวิทยาลัยเฉลิมกาญจนา นอกจากการเรียนการสอนในจังหวัดศรีสะเกษ แล้ว ยังมีการจัดการเรียนการสอนในลักษณะเป็นวิทยาเขตหรือศูนย์ในจังหวัดตามภูมิภาคต่าง ๆ ด้วย ได้แก่ จังหวัดสุรินทร์ จังหวัดบุรีรัมย์ จังหวัดเพชรบูรณ์ จังหวัดนครศรีธรรมราช จังหวัดฉะเชิงเทรา จังหวัดระยอง และจังหวัดนครราชสีมา

มหาวิทยาลัยเฉลิมกาญจนาได้มีการจัดพิธีพระราชทานปริญญาบัตรให้แก่ผู้สำเร็จการศึกษาจากมหาวิทยาลัยเป็นประจำทุกปี ซึ่งทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จมาเป็นองค์ประธานในพิธีพระราชทานปริญญาบัตรของมหาวิทยาลัยอย่างต่อเนื่อง

 ประวัติ 
มหาวิทยาลัยเฉลิมกาญจนา ก่อตั้งขึ้นเมื่อวันที่ 7 กันยายน พ.ศ. 2547ประกาศกระทรวงศึกษาธิการ เรื่อง การจัดตั้งสถาบันอุดมศึกษาเอกชน (วิทยาลัยเฉลิมกาญจนา) ตั้งอยู่เลขที่ 99 ถนนศรีสะเกษ-วารินฯ หมู่ 6 ตำบลโพธิ์ อำเภอเมืองศรีสะเกษ จังหวัดศรีสะเกษ โดยจัดหลักสูตรการเรียนการสอนในระดับปริญญาตรี และบัณฑิตศึกษา มีศาสตราจารย์ วิจิตร ศรีสอ้าน เป็นนายกสภาวิทยาลัย และสุชีราภรณ์  ธุวานนท์ เป็นผู้รับใบอนุญาตและอธิการบดี  ได้เริ่มเปิดทำการสอนตั้งแต่ปีการศึกษา 2547 เป็นต้นมา โดยเปิดทำการสอนหลักสูตรนิติศาสตรบัณฑิต หลักสูตรบริหารศาสตรบัณฑิต สาขาคอมพิวเตอร์ธุรกิจ และหลักสูตรบัญชีบัณฑิต

ต่อมาใน พ.ศ. 2548 ได้มีการเปิดทำการสอนในหลักสูตรสาขาวิชาการจัดการ หลักสูตรรัฐศาสตรบัณฑิต หลักสูตรนิเทศศาสตรบัณฑิต และเปิดทำการสอนในระดับปริญญาโท หลักสูตรบริหารการศึกษามหาบัณฑิต  หลักสูตรนิเทศการศึกษามหาบัณฑิต ถัดมาใน พ.ศ. 2549 ได้เปิดสอนในหลักสูตรพยาบาลศาสตรบัณฑิต และเปิดหลักสูตรระดับปริญญาโทเพิ่มเติมอีก 3 หลักสูตร คือ หลักสูตรรัฐประศาสนศาสตรมหาบัณฑิต (การปกครองท้องถิ่น) หลักสูตรศิลปศาสตรมหาบัณฑิต (กฎหมายมหาชน) และหลักสูตรนิติศาสตรมหาบัณฑิต (กฎหมายมหาชน) มหาวิทยาลัยมีอาคารเรียนและตึกแบบสถาปัตยกรรมยุโรป มีหลักสูตรการเรียนแบบประเทศอังกฤษ

ใน พ.ศ. 2557 ได้รับอนุญาตให้เปลี่ยนประเภทสถาบันอุดมศึกษาจาก "วิทยาลัย" เป็น "มหาวิทยาลัย"

 สถานที่ตั้ง 
วิทยาเขตกลางตั้งอยู่ที่จังหวัดศรีสะเกษ และมีสถานที่ตั้งในภูมิภาค 7 วิทยาเขต  

 มหาวิทยาลัยเฉลิมกาญจนา ศรีสะเกษ (ส่วนกลาง)  ที่ตั้ง 99 หมู่ 6 ตำบลโพธิ์ อำเภอเมืองศรีสะเกษ จังหวัดศรีสะเกษ 33000
 มหาวิทยาลัยเฉลิมกาญจนา สุรินทร์ (มหาวิทยาลัยในเครือ)   ที่ตั้ง 333 หมู่ 7 ถนนสุรินทร์–ปราสาท กม.9 ตำบลเฉลียง อำเภอเมืองสุรินทร์ จังหวัดสุรินทร์ 32000
 มหาวิทยาลัยเฉลิมกาญจนา บุรีรัมย์ (มหาวิทยาลัยในเครือ)   ที่ตั้ง 333 หมู่ 8 ตำบลชุมเห็ด อำเภอเมืองบุรีรัมย์ จังหวัดบุรีรัมย์ 31000
 มหาวิทยาลัยเฉลิมกาญจนา เพชรบูรณ์ (มหาวิทยาลัยในเครือ)   ที่ตั้ง 333 หมู่ 8 ตำบลบ้านโตก อำเภอเมืองเพชรบูรณ์ จังหวัดเพชรบูรณ์  67000 ก่อตั้งขึ้นเมื่อ พ.ศ. 2554 โดยมี ดิเรก ถึงฝั่ง ผู้ว่าราการจังหวัดเพชรบูรณ์ในขณะนั้นมาเป็นประธานในพิธีเปิดวิทยาลัย โดยใช้ชื่อว่า วิทยาลัยเฉลิมกาญจนาเพชรบูรณ์ ต่อมาเมื่อ พ.ศ. 2557 วิทยาลัยเฉลิมกาญจนา ได้รับการยกฐานะขึ้นเป็น มหาวิทยาลัยเฉลิมกาญจนา วิทยาลัยเฉลิมกาญจนาเพชรบูรณ์ จึงยกฐานะขึ้นเป็น มหาวิทยาลัยเฉลิมกาญจนา เพชรบูรณ์
 มหาวิทยาลัยเฉลิมกาญจนา นครศรีธรรมราช (มหาวิทยาลัยในเครือ)   ที่ตั้ง 333 หมู่ 13 ตำบลช้างซ้าย อำเภอพระพรหม จังหวัดนครศรีธรรมราช 80000
 มหาวิทยาลัยเฉลิมกาญจนา ฉะเชิงเทรา (มหาวิทยาลัยในเครือ)  ที่ตั้ง 3/48 ซอยลิเก ถนนศรีโสธรตัดใหม่ ตำบลหน้าเมือง อำเภอเมืองฉะเชิงเทรา ฉะเชิงเทรา 24000
 มหาวิทยาลัยเฉลิมกาญจนา ระยอง (มหาวิทยาลัยในเครือ)  ที่ตั้ง 333/3 หมู่ 3 ถนนสุขุมวิท ตำบลวังหว้า อำเภอแกลง จังหวัดระยอง 21110
 มหาวิทยาลัยเฉลิมกาญจนา สุราษฎร์ธานี (กำลังก่อสร้าง) ที่ตั้ง แยกเทศบาลวัดประดู่ ถนนสาย 420 (สุราษฎร์ฯ-สนามบิน) ตำบลวัดประดู่ อำเภอเมืองสุราษฎร์ธานี จังหวัดสุราษฎร์ธานี 84000
 มหาวิทยาลัยเฉลิมกาญจนา นครราชสีมา (กำลังก่อสร้าง) ที่ตั้ง ถนนมิตรภาพ ตำบลโคกกรวด อำเภอเมืองนครราชสีมา จังหวัดนครราชสีมา 30280https://www.facebook.com/share/16DU7GRsNs/ Coming soon มหาวิทยาลัยน้องใหม่ของโคราช มหาวิทยาลัยเฉลิมกาญจนา แห่งที่ 9 วิทยาเขตนครราชสีมา พร้อมเปิดต้นปี 2569]

 หลักสูตร 
 วิทยาเขตศรีสะเกษ (ศูนย์กลาง) 
บัณฑิตวิทยาลัย
คณะพยาบาลศาสตร์
สาขาพยาบาลศาสตรบัณฑิต
หลักสูตรประกาศนียบัตรผู้ช่วยพยาบาล
คณะสาธารณสุขศาสตร์
สาขาสาธารณสุขชุมชน
สาขาการแพทย์แผนไทย
สาขาอาชีวอนามัยและความปลอดภัย
คณะนิติศาสตร์
สาขานิติศาสตรบัณฑิต
คณะรัฐศาสตร์
สาขาการปกครองท้องถิ่น
คณะบริหารศาสตร์
สาขาการจัดการ
สาขาการบัญชี
สาขาคอมพิวเตอร์ธุรกิจ

 วิทยาเขตเพชรบูรณ์ 
คณะสาธารณสุขศาสตร์
สาขาสาธารณสุขชุมชน 
คณะรัฐศาสตร์
สาขาการปกครองท้องถิ่น
คณะบริหารศาสตร์
สาขาการจัดการ

 วิทยาเขตนครศรีธรรมราช 
คณะสาธารณสุขศาสตร์
สาขาสาธารณสุขชุมชน
คณะนิติศาสตร์
สาขานิติศาสตรบัณฑิต
คณะรัฐศาสตร์
สาขาการปกครองท้องถิ่น
คณะบริหารศาสตร์
สาขาการจัดการ
สาขาการบัญชี
สาขาคอมพิวเตอร์ธุรกิจ

 วิทยาเขตสุรินทร์ 
คณะรัฐศาสตร์
สาขาการปกครองท้องถิ่น
คณะบริหารศาสตร์
สาขาการจัดการ

 วิทยาเขตบุรีรัมย์ 
คณะนิติศาสตร์
สาขานิติศาสตรบัณฑิต
คณะรัฐศาสตร์
สาขาการปกครองท้องถิ่น
คณะบริหารศาสตร์
สาขาการจัดการ

 วิทยาเขตระยอง 
คณะสาธารณสุขศาสตร์
สาขาสาธารณสุขชุมชน
คณะนิติศาสตร์
สาขานิติศาสตรบัณฑิต
คณะรัฐศาสตร์
สาขาการปกครองท้องถิ่น
คณะบริหารศาสตร์
สาขาการจัดการ
สาขาคอมพิวเตอร์ธุรกิจ

 วิทยาเขตฉะเชิงเทรา 
คณะบริหารศาสตร์
สาขาการจัดการ
คณะนิติศาสตร์
สาขานิติศาสตรบัณฑิต
คณะรัฐศาสตร์
สาขาการปกครองท้องถิ่น

 วิทยาเขตสุราษฎร์ธานี 
รอประกาศจากทางมหาวิทยาลัย

 วิทยาเขตนครราชสีมา 
รอประกาศจากทางมหาวิทยาลัย

 บุคคลที่มีชื่อเสียงจากมหาวิทยาลัย 
 ศรีสะเกษ ศ.รุ่งวิสัย อดีตแชมป์โลกของสภามวยโลก (WBC) ชาวไทยในรุ่นซูเปอร์ฟลายเวท (115 ปอนด์) 2 สมัย ในกลางปี พ.ศ. 2560 เว็บไซต์บ็อกเรกดอตคอมได้ยกให้เป็นนักมวยชาวเอเชียอันดับ 1 และเป็นนักมวยอันดับ 5 ของโลก เมื่อเทียบกันรุ่นต่อรุ่น
 รพีภัทร เอกพันธ์กุล นักแสดง, ยูทูบเบอร์, เกษตรกร
 ชนะพล สัตยา นักแสดง
 สาวิกา ไชยเดช นักแสดง
 อาริษา วิลล์ นักแสดง
 โชติมา นวคุณากร นักแสดง
 ไชยชนก ชิดชอบ รัฐมนตรีว่าการกระทรวงดิจิทัลเพื่อเศรษฐกิจและสังคม

 อ้างอิง 

  แหล่งข้อมูลอื่น 


เฉลิมกาญจนา
เฉลิมกาญจนา
เฉลิมกาญจนา
เฉลิมกาญจนา
เฉลิมกาญจนา
เฉลิมกาญจนา
หมวดหมู่:สถานศึกษาในอำเภอเมืองศรีสะเกษ